CELEX: 32011D0513
Language: mt
Date: 2011-08-19 00:00:00
Title: 2011/513/UE: Deċiżjoni ta’ Implimentazzjoni tal-Kummissjoni tad- 19 ta’ Awwissu 2011 li tawtorizza t-tqegħid fis-suq tal-Fosfatidilserina mill-fosfolipidi tas-sojja bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument numru C(2011) 5897)

20.8.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 215/20
               
            DEĊIŻJONI TA’ IMPLIMENTAZZJONI TAL-KUMMISSJONI
      tad-19 ta’ Awwissu 2011
      li tawtorizza t-tqegħid fis-suq tal-Fosfatidilserina mill-fosfolipidi tas-sojja bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill
      (notifikata bid-dokument numru C(2011) 5897)
      (2011/513/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar ikel ġdid u l-ingredjenti ġodda tal-ikel (1), u partikolarment l-Artikolu 7 tiegħu,
      Billi:
      
                  (1)
               
               
                  Fit-28 ta’ Settembru 2009, il-kumpanija Cantox Health Science International ressqet talba f’isem il-kumpanija Enzymotec Ltd lill-awtoritajiet kompetenti fil-Finlandja biex tkun tista’ tpoġġi l-Fosfatidilserina mill-fosfolipidi tas-sojja fis-suq bħala ingredjent ġdid tal-ikel.
               
            
                  (2)
               
               
                  Fl-14 ta’ April 2010 l-istituzzjoni kompetenti għall-evalwazzjoni tal-ikel tal-Finlandja ħarġet ir-rapport inizjali ta’ valutazzjoni tagħha. F’dak ir-rapport waslet għall-konklużjoni li l-kumpanija Enzymotec tat biżżejjed informazzjoni biex tawtorizza t-tqegħid fis-suq tal-Fosfatidilserina mill-fosfolipidi tas-sojja bħala ingredjent ġdid tal-ikel.
               
            
                  (3)
               
               
                  Il-Kummissjoni bagħtet l-ewwel rapport ta’ valutazzjoni lill-Istati Membri kollha fil-21 ta’ April 2010.
               
            
                  (4)
               
               
                  Fi żmien il-perjodu ta’ 60 jum stipulat fl-Artikolu 6(4) tar-Regolament (KE) Nru 258/97, tressqet oġġezzjoni motivata waħda għat-tqegħid fis-suq tal-prodott skont dik id-dispożizzjoni u din ikkonċernat il-konsum massimu ta’ kuljum. Skont id-dispożizzjonijiet tal-Artikolu 6(4), tinħtieġ Deċiżjoni ta’ implimentazzjoni tal-Kummissjoni li tqis l-oġġezzjoni motivata mressqa.
               
            
                  (5)
               
               
                  Il-Fosfatidilserina mill-fosfolipidi tas-sojja tikkonforma mal-kriterji stipulati fl-Artikolu 3(1) tar-Regolament (KE) Nru 258/97.
               
            
                  (6)
               
               
                  Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      Il-Fosfatidilserina mill-fosfolipidi tas-sojja, kif speċifikati fl-Anness I, jistgħu jitqiegħdu fis-suq tal-Unjoni bħala ingredjent ġdid tal-ikel għall-użi mniżżla fl-Anness II.
      Artikolu 2
      L-ispeċifikazzjoni tal-Fosfatidilserina mill-fosfolipidi tas-sojja awtorizzata b’din id-Deċiżjoni u li trid tidher fuq it-tikketta tal-oġġetti tal-ikel għandha tkun “Fosfatidilserina tas-sojja”.
      Artikolu 3
      Din id-Deċiżjoni hija indirizzata lil Enzymotec Ltd, P.O. Box 6, Migdal HaEmeq, 23106 l-Iżrael.
      
         Magħmul fi Brussell, id-19 ta’ Awwissu 2011.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 43, 14.2.1997, p. 1.
      
         ANNESS I
         
            Speċifikazzjonijiet tal-Fosfatidilserina mill-fosfolipidi tas-sojja
         
         
            Deskrizzjoni:
         
         L-ingredjent il-ġdid tal-ikel huwa trab ta’ lewn abjad maħmuġ jew isfar ċar. Huwa disponibbli wkoll f’għamla likwida ta’ lewn kannella jew oranġjo trasparenti. L-għamla likwida fiha t-triagliċeridi b’katina medja (MCT) bħala trasportatur. Fiha livelli iktar baxxi ta’ Fosfatidilserina minħabba li tinkludi ammonti sinifikanti ta’żejt (MCT).
         Il-Fosfatidilserina mill-fosfolipidi tas-sojja tinkiseb mit-transfosfatidilazzjoni enżimatika tal-leċitinia tas-sojja b’livelli għolja ta’ fosfatidilkolina mal-aċidu ammin L-serina. Il-fosfatidilserina tikkonsisti minn qafas tal-gliċerofosfat ikkonjugat b’żewġ aċidi grassi u L-serina permezz ta’ rabta tal-fosfodiesteru.
         
            Formula Strutturali:
         
         
            
         Test ta 'immaġni
         
            R=Aċidi Grassi
         
         
                     Karatteristiċi tal-Fosfatidilserina mill-fosfolipidi tas-sojja
                  
               
                     Parametru
                  
                  
                     Fl-għamla ta’ trab
                  
                  
                     Fl-għamla likwida
                  
               
                     Umdità
                  
                  
                     inqas minn 2 %
                  
                  
                     inqas minn 2 %
                  
               
                     Fosfolipidi
                  
                  
                     mhux anqas minn 85 %
                  
                  
                     mhux anqas minn 25 %
                  
               
                     Fosfatidilserina
                  
                  
                     mhux anqas minn 61 %
                  
                  
                     mhux anqas minn 20 %
                  
               
                     Gliċeridi
                  
                  
                     inqas minn 2 %
                  
                  
                     mhux applikabbli
                  
               
                     L-serina ħielsa
                  
                  
                     inqas minn 1 %
                  
                  
                     inqas minn 1 %
                  
               
                     Tokoferoli
                  
                  
                     inqas minn 0,3 %
                  
                  
                     inqas minn 0,3 %
                  
               
                     Fitosteroli
                  
                  
                     inqas minn 0,2 %
                  
                  
                     inqas minn 0,2 %
                  
               
      
         ANNESS II
         
                     Livell tal-użu (mg) tal-Fosfatidilserina mill-fosfolipidi tas-sojja
                  
               
                     Xarbiet magħmula mill-jogurt
                  
                  
                     50 mg/100 ml
                  
               
                     Trabijiet magħmula mit-trab tal-ħalib
                  
                  
                     3,5 g/100 g
                     (ekwivalenti għal 40 mg/100 ml tal-prodott lest għax-xorb)
                  
               
                     Ikel ibbażat fuq il-jogurt
                  
                  
                     80 mg/100 g
                  
               
                     Bars taċ-ċereali
                  
                  
                     350 mg/100 g
                  
               
                     Ħelu magħmul miċ-ċikkulata
                  
                  
                     200 mg/100 g
                  
               Il-Fosfatidilserina mill-fosfolipidi tas-Sojja jistgħu jintużaw fl-ikel għal skopijiet medikali speċjali meta jkun konformi biss mad-Direttiva tal-Kummissjoni 1999/21/KE (1).
         
            (1)  ĠU L 91, 7.4.1999, p. 29.